**MANUAL TRAJNUES PËR PROCEDURAT QË DO TË NDIQEN NË VENDIN E NUMËRIMIT TË VOTAVE PËR KZAZ-në nr.17, KZAZ-në nr.19, KZAZ-në nr.30 dhe KZAZ- nr.81.**

1.KZAZ nr.17, KZAZ nr.19, KZAZ nr.30 dhe KZAZ nr.81 merr vendim për fillimin e procesit të numërimit të votave, në Vendin e Numërimit të Votave (VNV) vetëm pasi ka marrë në dorëzim edhe bazën materiale të QV-së së fundit nën juridiksionin e saj.

2.Grupet e Numërimit të Votave në KZAZ nr.17, KZAZ nr.19, KZAZ nr.30 dhe KZAZ nr.81, do të fillojnë procesin e numërimin të votave me kutinë e votimit për zgjedhjet për Kuvendin dhe më pas do të vijojnë numërimin e votave me kutinë e votimit për zgjedhjet për kryetarin e Bashkisë/Komunës përkatëse.

3.Numërimi i votave për zgjedhjet për kryetarin e bashkisë/komunës përkatëse nuk fillon pa mbaruar numërimi i të gjitha kutive me fletët e votimit për zgjedhjet për Kuvendin.

4.Më pas Grupet e Numërimit, do të ndjekin procedurat e percaktuara në nenin 116 e në vijim të Kodit Zgjedhor. Në rast se gjatë numërimit të votave të nxjera nga Kutia me Fletet e Votimit per Kuvend, Grupi i Numërimit konstaton fletë të hedhura gabim në këtë kuti për organin tjetër (Bashki/Komunë) i lë fletët e votimit mëmnjanë të palosura dhe pa bërë vlerësimin e tyre. Në përfundim të procedurave të numërimit dhe vlerësimit të votave për Kutinë e Votimit për Kuvend, Grupi i Numërimit fut fletët e votimit të hedhura gabim në zarfin e veçantë me shënimin ”Vota të Hedhura Gabim”, sipas Modelit Z-07, të miratuar me Vendimin 529, datë 11.06.2013.

5. Në vijim Grupi i Numërimit do të plotësojë Tabelën e Rezultatit të QV-së përkatëse, sipas Modelit 57-13-1, miratuar me Vendimin 533, datë 11.06.2013. Kjo tabelë e rezultatit të qendrës së votimit përmban edhe një rubrikë për votat e hedhura gabim në atë kuti e cila specifikon qartë numrin e fletëve të hedhura gabim në atë kuti, për kryetarin e Bashkisë/Komunës, të gjendura këto në kutinë e votimit për zgjedhjet për Kuvend. **Numri i fletëve të votimit të gjetura në kuti i cili shënohet në rubrikën përkatëse nuk përmban numrin e fletëve të votimit për organin tjetër por që janë hedhur gabimisht në atë kuti.**

6.Kutia vijuese hapet vetëm pasi të kenë përfunduar procedurat dhe të jetë vulosur kutia paraardhëse.

7. Në përfundim të kutisë së fundit që numëron GNV-ja përkatëse, numëruesi i parë plotëson një procesverbal konstatimi, sipas modelit të miratuar me vendimin nr. 529, datë 11.06.2013 të KQZ-së, ku shënon numrin e fletëve të hedhura gabim për kryetar bashkie/komune, që gjenden në secilin zarf. Zarfet me votat e hedhura gabim mbyllen dhe i dorëzohen KZAZ-së bashkë me procesverbalin e konstatimit. Kjo e fundit hap zarfet, bën shënimet përkatëse në Librin e Protokollit të Mbledhjeve dhe hedh votat e hedhura gabim, pa i hapur dhe vlerësuar fletët e votimit në kutine e posaçme, me emërtesë “Kuti e Posacme për zgjedhjet për kryetar Bashkie/Komune”. Këto kuti janë të njëjta me kutitë e votimit që do të përdoren për zgjedhjet për Kuvend dhe për zgjedhjet e pjesshme për kryetar bashkie/komune, si dhe hapen dhe mbyllen sipas procedurave të përcaktuara në këtë Kod për kutitë e votimit. KZAZ-të e sipërcituara disponojnë një kuti të posacme për votat e hedhura gabim për Kuvendin dhe një kuti të posacme për votat e hedhura gabim për Kryetar Bashkie/Komune.

8. Në përfundim të numërimit të të gjitha kutive të votimit për Kuvendin, KZAZ-ja plotëson Tabelën Përmbledhëse Provizore të Rezultateve të Zgjedhjeve të ZAZ-së, për zgjedhjet për Kuvendin, Model 40-13-P, të miratuar me Vendimin nr. 534, datë 11.06.2013 të KQZ. Kjo tabelë nuk përmban rezultatin e kutisë me vota të hedhura gabim për organin përkatës. Rezultati i pasqyruar në Tabelën Përmbledhëse Provizore të Rezultateve të Zgjedhjeve të ZAZ-së nuk është përfundimtar. Tabela dhe çdo publikim i saj duhet të mbajë shënimin që ky rezultat nuk është përfundimtar.

9. Të njëjtat procedura të parashikuara në të parashikuara në nenin 120 të Kodit Zgjedhor, aktet nënligjore që ka nxjerë KQZ-ja për zgjedhjet e pjesshme për KZAZ nr.17, KZAZ nr.19, KZAZ nr.30 dhe KZAZ nr.81, si dhe ato të parashikuara nga pika 2 deri në pikën 8 të këtij manuali, do të zbatohen edhe gjatë hapjes dhe numërimit të Kutisë me fletët e Votimit për zgjedhjet për Kryetar Bashkie/Komune.

10. Në përfundim të numërimit të votave për të gjitha kutitë e ZAZ-së, pra si për Kutitë e Votimit për zgjedhjet për Kuvend dhe Kutitë e Votimit për zgjedhjet për kryetar Bashkie/Komune, cakton menjëherë një prej Grupeve të Numërimit të Votave, për kryerjen e vlerësimit dhe numërimit të votave të hedhura në kutinë e gabuara për secilin organ, të administruara sipas nenit 120 të Kodit Zgjedhor dhe procedurës së sipërcituar. Numërimi dhe vlerësimi i këtyre votave bëhet sipas të njëjtave procedura si dhe për numërimin dhe vlerësimin e fletëve të votimit në kutitë me fletët e votimit për sicilin organ. Kutia me vota të hedhura gabim për një organ hapet në përfundim të numërimit të kutisë për organin tjetër.

11. Rezultati i kutisë hidhet në një tabelë rezultatesh të veçantë Model 57-13-G për votat e hedhura gabim për zgjedhjet për Kuvendin dhe Model 56-13-G për zgjedhjet për kryetar Bashkie/Komune, të miratuara me Vendimin nr.533, datë 11.06.2013. Tabela plotësohet dhe nënshkruhet sipas procedurave të njëjtave të ndjekura për Kutitë me fletët e Votimit për të dy organet.

12. Në përfundim të procedurës së përcaktuar në pikën 11 të këtij Manuali, KZAZ-ja përkatëse plotëson Tabelën Përmbledhëse të Rezultateve të Zgjedhjeve të ZAZ-së, sipas Modelit 40-13-1 dhe Modelit 39-13, të miratuara me Vendimin nr.533, datë 11.06.2013, për zgjedhjet për Kuvend dhe për kryetar Bashkie/Komune. Në Tabelën Përmbledhëse të Rezultatit të Zgjedhjeve për cdo organ pasqyrohen respektivisht rezultatet e cdo subjekti zgjedhor për cdo qendër votimi, sipas origjinaleve të rezultateve për cdo QV të plotësuar nga Grupet e Numërimit, si dhe rezultati i votave të hedhura gabim por të vlerësuara nga grupi i numërimit për secilin organ.

**Grupet e numërimit, do të ndjekin procedurat e parashikuara në këtë manual për QV-të sipas Lidhjes bashkëlidhur këtij manuali.**